การเลือกตั้งทั่วไปในประเทศมาเลเซีย พ.ศ. 2561

การเลือกตั้งทั่วไปในประเทศมาเลเซีย พ.ศ. 2561 มีชื่ออย่างเป็นทางการว่า การเลือกตั้งทั่วไปในประเทศมาเลเซียครั้งที่ 14 จัดขึ้นเมื่อวันที่ 9 พฤษภาคม 2561 เพื่อเลือกตั้งสมาชิกรัฐสภามาเลเซียชุดที่ 14 โดยตำแหน่งที่ว่าง ได้แก่ ทั้ง 222 ที่นั่งในเตวันรักยัด (สภาล่างของสภานิติบัญญัติ) และทั้ง 505 ที่นั่งในสภานิติบัญญัติของ 12 จาก 13 รัฐของมาเลเซีย นายกรัฐมนตรีนาจิบ ราซัค ยุบรัฐสภามาเลเซียชุดที่ 13 เมื่อวันที่ 7 เมษายน 2561 

ผลการเลือกตั้งปรากฏว่า รัฐบาลผสมแนวร่วมแห่งความหวัง (PH) ซึ่งเป็นฝ่ายค้านของประเทศก่อนการเลือกตั้ง ชนะการเลือกตั้ง ซึ่งได้ที่นั่งในสภาผู้แทนราษฎร 113 ที่นั่ง ร่วมกับพรรคมรดกซาบะฮ์ (WARISAN) และนักการเมืองอิสระอีก 2 คนซึ่งเข้ากับแนวร่วมแห่งความหวังอย่างไม่เป็นทางการ ซึ่งชนะอีก 8 ที่นั่ง ทำให้  PH และ WARISAN มีทั้งหมด 121 ที่นั่งในรัฐสภาชุดใหม่ นับเป็นชัยอย่างที่ไม่เคยเกิดขึ้นมาก่อน หัวหน้าพรรค PH มาฮาดีร์ บิน โมฮามัด สาบานตนรับตำแหน่งนายกรัฐมนตรีมาเลเซียเป็นครั้งที่สองนับแต่ปี 2546 เมื่อวันที่ 10 พฤษภาคม หลังการเลือกตั้งหนึ่งวัน ด้วยวัย 93 ปี ทำให้มาฮาดีร์เป็นหัวหน้ารัฐบาลอายุมากที่สุดในโลก พรรค Barisan Nasional (BN) ที่มีนาจิบเป็นหัวหน้า รักษาที่นั่งได้ 79 ที่นั่ง กลายเป็นฝ่ายค้านใหม่ ร่วมกับพรรค Gagasan Sejahtera (GS) ซึ่งได้ 18 ที่นั่ง 

ในการเลือกตั้งระดับรัฐในวันเดียวกันซึ่งจัดขึ้นสำหรับสภานิติบัญญัติรัฐ 12 รัฐ พรรค PH ยังรักษารัฐปีนังและรัฐเซอลาโงร์โดยได้เสียงข้างมากเพิ่มขึ้น โดยยังคว้าชัยในรัฐเนอเกอรีเซิมบีลัน มะละกา ยะโฮร์ เกอดะฮ์และเปรักจาก BN นอกจากนี้ WARISAN ยังชิงรัฐซาบาห์จาก ฺBN ซึ่งยังครองรัฐได้เพียงสองรัฐ คือ ปะลิสและปะหัง GS ยังครองรัฐกลันตันขณะที่ได้ตรังกานูจาก BN  ส่วนการเลือกตั้งระดับรัฐไม่ได้จัดขึ้นในรัฐซาราวัก เพราะจัดการเลือกตั้งแยกต่างหากในปี 2559 แต่ผลของการเลือกตั้งครั้งนี้ทำให้พรรคองค์ประกอบของ BN ในซาราวักแยกตัวออกจากรัฐบาลผสมไปตั้ง Gabungan Parti Sarawak (GPS) จึงแย่งเสียงข้างมากจากพรรค BN

การสำรวจความคิดเห็น

ผลการเลือกตั้ง 

สรุปผลการเลือกตั้งเตวันรักยัดมาเลเซียปี 2561

** เศษของคะแนนเสียงของประชากรทั้งหมดในแต่ละรัฐปัดเป็นร้อยละจำนวนเต็มใกล้เคียงที่สุด

* เศษของที่นั่งทั้งหมดในแต่ละรัฐปัดเป็นร้อยละจำนวนเต็มใกล้เคียงที่สุด

± จำนวนที่นั่งเปลี่ยนแปลงจากก่อนการเลือกตั้ง

อ้างอิง

แหล่งข้อมูลอื่น 

 Merdeka Center: Poll Report 
 Malaysia Memilih 2018

เว็บไซต์อย่างเป็นทางการ 

 Electoral Commission of Malaysia 
 General Election 14th website 
 Voters' website 
 Candidates' website 

การเลือกตั้งทั่วไปในประเทศมาเลเซีย
พ.ศ. 2561